Relaxarea restricțiilor în UK: Restaurantele, bombardate cu rezervări cu o lună înainte de redeschidere.
Începând cu 12 aprilie se redeschid terasele în Marea Britanie. Restaurantele sunt complet rezervate de câteva luni. La restaurant Birmingham au fost făcute rezervări pentru 601 persoane în 20 minute. Începând cu 21 iunie, guvernul speră să ridice toate restricțiile.
În UK de luna viitoare se redeschid terasele. Roxana Dunca este în Marea Britanie din septembrie 2019. Atunci a început un master acolo. Chiar cu câteva luni înainte să se închidă totul. Între timp a absolvit și masterul. Uite cum a privit vestea că din aprilie poate să iasă din nou în oraș.Roxana Dunca: "Sunt foarte, foarte entuzismată că se deschid, în sfârşit, toate"Deoarece totul s-a mutat în online, Roxana nici nu a apucat să-și cunoască prea bine colegii.Roxana Dunca: "Voi merge cu singurul coleg care mi-a rămas aici, în Anglia. Am un coleg de la master cu care nu am apucat să sărbătorim deloc faptul că am terminat. Şi ăsta e primul lucru pe care îl voi face. Voi merge la Liverpool şi voi ieşi cu el la un pub, să bem, probabil, o bere, prima oară.".